b"\n_START_ARTICLE_\nBarri Llat\xc3\xad de Par\xc3\xads\n_START_SECTION_\nLloc hist\xc3\xb2ric\n_START_PARAGRAPH_\nDes de l'Edat Mitjana els estudiants residents al barri, van tenir gran influ\xc3\xa8ncia en la vida de Par\xc3\xads i en conseq\xc3\xbc\xc3\xa8ncia de Fran\xc3\xa7a, destacant a m\xc3\xa9s per la seva milit\xc3\xa0ncia pol\xc3\xadtica els moviments estudiantils dels segles XIX i XX. Va ser l'espai central dels esdeveniments del maig franc\xc3\xa8s del 68._NEWLINE_\xc3\x89s tamb\xc3\xa9 un barri tur\xc3\xadstic que compta amb nombrosos caf\xc3\xa8s, bars i restaurants. Per la seva tradici\xc3\xb3 estudiantil compta amb una extensa oferta cultural, concentrant la major part dels cinemes d'art i assaig, petites sales de m\xc3\xbasica en viu, i llibreries. Aqu\xc3\xad es troba el teatre de l'Od\xc3\xa8on (th\xc3\xa9\xc3\xa2tre de l'Od\xc3\xa9on), un dels 6 teatres nacionals francesos._NEWLINE_Les obres de renovaci\xc3\xb3 realitzades per del bar\xc3\xb3 Haussmann en la segona meitat del segle XIX van tra\xc3\xa7ar dos grans eixos en forma de creu que ho travessen de nord a sud i d'est a oest: el boulevard Saint-Michel i el boulevard Saint-Germain."